Legal Document

Category: 35

Text:
12. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 203 της 10/16 Ιουν. 1987 (ΦΕΚ Α΄ 93) Σύσταση υπηρεσιών στα Επαρχεία Άνδρου, Θήρας, Μήλου, Νάξου της Νομαρχίας Κυκλάδων και Κυθήρων της Νομαρχίας Πειραιώς. Έχοντας υπόψη: 1.Τις διατάξεις του άρθρ.5 παρ.1 του Νόμ. 108/ 1975 (ΦΕΚ 169/Α/75) «περί συστάσεως Επαρχείων». 2.Τις διατάξεις των άρθρ.23 παρ.1 και 24 παρ.5 του Νόμ. 1558/1985 (ΦΕΚ 137/Α/85) «Κυβέρνηση και Κυβερνητικά Όργανα». 3.Τις διατάξεις του Π.Δ.55/1985 (ΦΕΚ 21/Α/ 1985) «Σύσταση Επαρχείων Υπηρεσιών και θέσεων προσωπικού για στελέχωσή τους». 4.Τις διατάξεις του Π.Δ. 302/1986 (ΦΕΚ 135/Α/ 1986 «Σύσταση Επαρχείου, Υπηρεσιών και θέσεων προσωπικού για τη στελέχωσή τους». 5.Την αριθ.2389/13.2.87 (ΦΕΚ 81/Β/87) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών». 6.Την 792/1986 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Εσωτερικών, Μεταφορών και Επικοινωνιών και του Υφυπουργού Οικονομικών, αποφασίζουμε: Άρθρ.1.-Στα Επαρχεία Άνδρου, Θήρας, Μήλου, Νάξου της Νομαρχίας Κυκλάδων και Κυθήρων της Νομαρχίας Πειραιώς συνιστάται υπηρεσία με τον τίτλο «Τμήμα Συγκοινωνιών». Σελ. 208,06(γ) Τεύχος 1344 Σελ. 46 Άρθρ.2.-Η σε κάθε συνιστώμενο τμήμα Συγκοινωνιών σύνθεση των θέσεων προσωπικού από τις υφιστάμενες οργανικές θέσεις του Υπουργείου Μεταφορών και Επικοινωνιών, είναι η ακόλουθη: α) Μία θέση με βαθμό Γ΄ ή Β΄ του Κλάδου ΠΕ Μηχανικών ή ΤΕ Τεχνολογικών Εφαρμογών. β) 2 θέσεις με βαθμό Γ΄ ή Β΄ του Κλάδου ΠΕ Διοικητικού-Οικονομικού ή ΔΕ Διοικητικού-Λογιστικού. γ) Μία θέση με βαθμό Δ΄ του Κλάδου ΥΕ Βοηθητικού Προσωπικού. Άρθρ.3.-Τα κατά το άρθρ.1 συνιστώμενα Τμήματα Συγκοινωνιών ασκούν τις κατά την παρ.2 του άρθρ.3 του Νόμ. 108/1975 αρμοδιότητες σε θέματα του Υπουργείου Μεταφορών και Επικοινωνιών. Με τη 21632/5-20 Απρ. 1988 (ΦΕΚ Β΄ 208) απόφ. Υπ. Προεδρ. Κυβ. και Εσωτερικών, τόμ. 6Β σελ. 511, ορίστηκαν ως αντιστοιχία των Υπηρεσιών Εσωτερικών των Επαρχείων οι Οργανικές Μονάδες Τμημάτων.